ตอนถอนฟันรู้สึกเหมือนน้ำมูกไหลแบบสำลักคือว่าผิดปกติไหมค่ะ ปวดจมูกค่ะ
สวัสดีค่ะ ในกรณีนี้อาจจะเกิดจากการที่มีรอยทะลุระหว่างช่องปากและโพรงไซนัสโหนกแก้ม โดยปกติแล้วรากฟันของฟันกรามบน มักจะอยู่ใกล้พื้นของโพรงไซนัส มีเพียงแผ่นกระดูกบางๆกั้นไว้อยู่ หรือบางกรณีรากฟันก็จุ่มอยู่ข้างในโพรงไซนัสเลย ดังนั้นเวลาไปถอนฟันอาจจะทำให้เกิดรอยทะลุ ของเหลวที่อยู่ในช่องปากอาจจะผ่านเข้าไปที่โพรงไซนัสตรงจมูก จะะทำให้รู้สึกเหมือนมีน้ำมูกไหลได้ซึ่งกรณีนี้อาจเป็นภาวะแทรกซ้อน คือไม่ปกติค่ะ เพราะโพรงไซนัสไม่ควรมีรอยทะลุกับช่องปาก ซึ่งจะทำให้เกิดการติดเชื้อตามมาได้จึงควรกลับไปพบแพทย์ที่ดูแลเพื่อตรวจเพิ่มเติมอีกครั้งว่าเป็นจากสาเหตุดังกล่าวมาหรือไม่ ถ้าใช่ และรูทะลุไม่ใหญ่มาก รูนี้จะค่อยๆปิดได้เอง โดยอาศัยเวลาประมาณ 4-6 สัปดาห์ แต่หากรอยทะลุใหญ่เกินกว่าจะปิดเองได้ จะต้องปิดด้วยการผ่าตัดโดยแพทย์ผู้เชี่ยวชาญต่อไปค่ะ